કંપનીએ એક નિવેદનમાં જણાવ્યું છે કે " આ રોકાણથી કંપનીનું મૂડી માળખું મજબૂત બનશે . તેનાથી કંપનીને વિકાસ કરવામાં વેગ મળશે . " ભારતી એરટેલના અધ્યક્ષ સુનીલ ભારતી મિત્તલનું કહેવું છે કે " હું મારી શેરધારિતા આધારમાં એક એન્ય ઉચ્ચ ગુણવત્તાયુક્ત લાંબા ગાળાનું રોકાણ કરનારા સંસ્થાકીય રોકાણકારનું સ્વાગત કરું છું . " આ સોદાની સલાહ કતાર ફાઉન્ડેશનને ગોલ્ડમેન શેક્સે આપી હતી . કતાર ફાઉન્ડેશન એન્ડોમેન્ટ કતારના રાજ પરિવારના સંપૂર્ણ સ્વામિત્વવાળા કતાર ફાઉન્ડેશનનું રોકાણ એકમ છે . કતાર ફાઉન્ડેશન એન્ડોમેન્ટના કાર્યવાહક મુખ્ય કાર્યકારી અધિકારી રાશિજ અલ નાઇમીએ જણાવ્યું કે " અમે વિશ્વની એક અગ્રણી ટેલિકોમ કંપનીમાં રોકાણ કરીને ઘણા ઉત્સાહિત છીએ . " તેમણે એક નિવેદનમાં જણાવ્યું કે " લાંબા ગાળાના વિદેશી રોકાણકારના સ્વરૂપમાં અમારી શેરધારિતા અમને વુકસતી અર્થવ્યવસ્થામાં તેજીથી વિકાસ કરી રહેલા ક્ષેત્રમાં અમારી પહોંચ વધારવામાં મદદ કરે છે . "